***Paperman*** — 2012-yilda Walt Disney Animation Studios tomonidan ishlab chiqarilgan oq-qora kompyuter animatsion filmi. Rejissyor Jon Kahrs anʼanaviy va kompyuter animatsiyasini uygʻunlashtiradi. Asosiy rollarda Kahrs va Kari Wahlgrenlar ishtirok etgan.

Film 2012-yil 2-noyabrda „*Wreck-It Ralph*" filmi bilan birga chiqdi. U tanqidchilar va tomoshabinlar eʼtirofiga sazovor boʻlgan. Animatsiya va uning sujeti, ayniqsa, yuqori baholandi. 85-Oscar mukofotida „Eng yaxshi qisqa metrajli animatsion film" nominatsiyasida gʻolib deb topildi. Bu Walt Disneyning 1969-yili gʻolib boʻlgan *Itʼs Tough to Be a Birddan* keyin 42-Academy Awardsni qoʻlga kiritgan birinchi film boʻldi. 40-Enni mukofotining eng yaxshi qisqa metrajli animatsiya yoʻnalishida gʻolib boʻldi.

Mazmuni
-------

Jorj ismli yosh buxgalter 1940-yillarda Nyu-York shahridagi baland poyezd platformasida qoʻlida papkani ushlab turganida, unga bir qogʻoz uchib kelib uriladi. Qogʻoz poyezd shamoli tufayli Meg ismli yosh ayolning qoʻlida chiqib ketgan boʻladi. Xuddi shu narsa Jorj bilan sodir boʻladi. Boshqa bir poyezdning shamoli uning qoʻlidagi qogʻozni uchirib ketadi. Qogʻoz Megning yuziga borib uriladi va qogʻozda uning lab boʻyogʻining izi qoladi. Meg qogʻozni Jorjga beradi. Bu payt Jorj uning yuzini koʻrib, goʻzalligidan hayratda qoladi. Shuning uchun Meg joʻnab ketayotgan poyezdning orqasidan termulib qoladi.

Jorj ish stoli ustidagi lab boʻyogʻi tekkan qogʻozga qarab oʻtirganda boshligʻi bir taxlam hujjat olib kelib tashlaydi. lab boʻyogʻi tekkan qogʻoz uchib deraza yoniga boradi. Jorj chaqqonlik bilan qogʻozni tutib qoladi va derazadan tashqariga qaraydi. Shunda Megni koʻchaning narigi tomonidagi binoda derazasi ochiq ofisda ishlayotganini koʻrib hayron boʻladi. Jorj qoʻllarini silkitib, uning eʼtiborini oʻziga qarata olmaydi. Soʻng Jorj uning eʼtiborini tortish uchun qogʻozlar toʻplamidan samolyotlar yasab, derazadan birin-ketin uloqtira boshlaydi. Afsuski, uning saʼy-harakatlari muvaffaqiyatsizlikka uchraydi. Ish stolidagi barcha qogʻozlarni ishlatib, oxirida lab boʻyogʻi tekkan qogʻozni ham ishlatadi. Lekin uni ham shamol uchirib ketadi. Keyin Meg ofisni tark etadi. Jorj ham xoʻjayiniga qarshilik qilib, ofisidan otilib chiqadi. Odamlar gavjum koʻchadan oʻtib, Meg qaysi tomonga ketayotganini koʻra olmaydi. Keyin yoʻldan lab boʻyogʻi bilan yozilgan qogʻoz samolyotni topadi. Jahli chiqib, uni uloqtiradi va u osmonga koʻtariladi.

Maʼlum boʻlishicha, qogʻoz samolyotlar yaqin atrofdagi berk koʻchada toʻplanib qolgan. Lab boʻyogʻi tekkan qogʻozdan yasalgan samolyot ularning orasiga qoʻnganida, ular qoʻzgʻalib, ucha boshlaydi. Goʻyo samolyotlar tiriklayin va Jorjni taʼqib qilishadi. Qogʻoz samolyotlar oqimi uni yaqin atrofdagi temir yoʻl vokzaliga olib boradi va poezdga oʻtirishga majbur qiladi. Jorj bundan biroz sarosimaga tushadi. Bu orada lab boʻyoqli qogʻoz samolyot Megni taʼqib qilish uchun joʻnab, uni gul doʻkoni yonidan topadi. U lab boʻyogʻi tekkan qogʻozni tanib, ortidan yuguradi. Ular nihoyat bir joyda uchrashishadi.

Ovoz berganlar
--------------

* John Kahrs — George
* Kari Wahlgren — Meg

  

### Animatsiya

Animatorlar „2D va 3Dni birlashtirish yoʻli"ni izlayotganda, Kahrs Meanderni topdi. U „gibrid vektor/rasterga asoslangan chizma va animatsiya tizimi rassomlarga filmni yaratishning interfaol usulini beradi" deydi. Meander deb nomlangan yangi ichki texnologiya yordamida yaratilgan filmning oʻziga xos animatsiya uslubini tasvirlar ekan, Kahrs shunday deydi: „Biz barqarorlik va oʻlchamlilikka botgan 2D chizmaning ekspressivligini iloji boricha birlashtirdik. Bu haqiqatan ham Glen Keane bilan *Tangled filmida* ishlashga, uning barcha tasvirlarni chizishini tomosha qilishga qaytadi."

### Qahramonlar va ovozlar

*Paperman* personajlari dizayni Disneyning anʼanaviy animatsion filmi *"101 ta dalmatin"* (1961)ga oʻxshatilgan. *Paperman*dagi George va "*101 ta dalmatin"*dagi Rojer qahramonlari oʻrtasida bir nechta taqqoslashlar qilingan, xususan, ularning ikkalasi ham oʻxshash tana tuzilishiga ega. Georgening tashqi koʻrinishida biroz oʻzgarishlar bor. Biroq Kahrs har doim qahramonning burni katta boʻlishini xohlagan. "Men uning burni katta boʻlsa, yaxshi boʻladi, deb oʻyladim, "deydi. Uzoq vaqt davomida Disney animatori Glen Keane Georgening sevgisi Meg ustida ishlagan. Kahrsning soʻzlariga koʻra, „*Paperman"* qahramonlari George va Meg ataylab bir-birlarining dizaynlarini toʻldirish uchun yaratilgan.

Relizi
------

Qisqa metrajli film premyerasi 2012-yil iyun oyida Annecy International Animated Film festivalida boʻlib oʻtdi. Film 2012-yil 2-noyabrda chiqarilgan *Wreck-It Ralf filmining* teatrlashtirilgan chiqishiga hamrohlik qildi. Christophe Beckning musiqasi 2012-yil 18-dekabrda Walt Disney Records tomonidan raqamli ravishda chiqarildi. Eng yaxshi qisqa metrajli animatsion film uchun Academy Awardga nomzod boʻlganidan soʻng, „*Paperman"* ShortsHD tomonidan kinoteatrlarda yilning boshqa Oskar nomzodlari bilan birga chiqarildi.

Manbalar
--------

1. ↑  *Burlingame, Jon* „Christophe Beck's green phase".  Variety (25-oktabr 2011-yil). 15-iyun 2012-yilda asl nusxadan arxivlangan. Qaraldi: 8-iyun 2012-yil.
2. ↑  „SNOW WHITE AND THE SEVEN DWARFS".  Film Society of Lincoln Center. Qaraldi: 26-sentabr 2012-yil.
3. ↑  „List of winners at the 85th annual Academy Awards". *USA Today* (26-fevral 2013-yil). Qaraldi: 27-dekabr 2013-yil.
4. ↑  „42nd Academy Awards Winners - Oscar Legacy - Academy of Motion Picture Arts and Sciences". *Oscars.org*. 2011-yil 2-aprelda asl nusxadan arxivlangan. Qaraldi: 2-oktabr 2014-yil.
5. ↑  Beck, Jerry. „Annie Award Winners". *Cartoon Brew* (2-fevral 2013-yil). Qaraldi: 3-fevral 2013-yil.
6. ↑  *Failes.* „The inside story behind Disney's Paperman". *Fxguide*.  Fxguide.com, LLC (31-yanvar 2013-yil). Qaraldi: 7-oktabr 2013-yil.
7. ↑  *Bernstein.* „Assignment X". *Exclusive Interview: John Kahrs & Kristina Reed on PAPERMAN*.  Midnight Productions, Inc (25-fevral 2013-yil). Qaraldi: 6-oktabr 2013-yil.
8. ↑  „FIRST LOOK: Disney's 'Paperman' fuses hand-drawn charm with digital depth". *EW.com*. 2014-yil 7-oktyabrda asl nusxadan arxivlangan. Qaraldi: 2-oktabr 2014-yil.
9. ↑  *Sarto.* „Inside Disney's New Animated Short Paperman".  Animation World Network. Qaraldi: 5-iyun 2012-yil.
10. ↑  *Blain.* „Interview: PAPERMAN's Academy Award WINNING writer/director John Kahrs". *Live for Films*. 2013-yil 9-oktyabrda asl nusxadan arxivlangan. Qaraldi: 7-oktabr 2013-yil.
11. ↑  Connelly, Brendon. „What Is Disney's Paperman? And When Will We See It?". *Bleeding Cool* (8-fevral 2012-yil). Qaraldi: 9-fevral 2012-yil.
12. ↑  Amidi, Amid. „The Poster for Disney's "Paperman"". *Cartoon Brew* (25-aprel 2012-yil). 29-aprel 2012-yilda asl nusxadan arxivlangan. Qaraldi: 26-aprel 2012-yil.
13. ↑  „Walt Disney Records to Release Christophe Beck's 'Paperman' Score". *film Music Reporter* (5-dekabr 2012-yil). Qaraldi: 30-yanvar 2013-yil.
14. ↑  Breznican, Anthony. „Oscar 2013: The nominations revealed ...". *Entertainment Weekly* (10-yanvar 2013-yil). 2013-yil 12-yanvarda asl nusxadan arxivlangan. Qaraldi: 2-may 2013-yil.
15. ↑  Wolfe, Jennifer. „ShortsHD Brings 2013 Oscar Nominated Shorts to Theaters". *Animation World Network* (16-yanvar 2013-yil). Qaraldi: 24-avgust 2013-yil.

Havolalar
---------

* *Paperman* IMDbda